stanford-oval/wikipedia huggingface dataset:
Climate Leadership Coalition

Climate Leadership Coalition (CLC) on Euroopan suurin ilmasto-businessverkosto . CLC on vuonna 2014 perustettu voittoa tavoittelematon yhdistys, jonka tarkoitus on auttaa Suomen elinkeinoelämää vastaamaan ilmastonmuutoksen ja vähenevien luonnonvarojen tuomiin uhkiin.
Yhdistystä olivat perustamassa kuusi suuryritystä: öljy-yhtiö Neste, energiayhtiö Fortum, hissiyhtiö Kone, teknologiayhtiö Outotec, kiinteistötekniikkayritys Caverion, energiayhtiö St1 sekä Suomen itsenäisyyden juhlarahasto Sitra. CLC:n perustamiseen johtaneen ensimmäisen kokouksen kutsui koolle Koneen hallituksen puheenjohtaja Antti Herlin.
Yhdistykseen otetaan jäseniksi yrityksiä, kaupunkeja, yliopistoja tutkimuslaitoksia, yksityishenkilöitä ja organisaatioita, jotka toteuttavat toiminnassaan yhdistyksen tavoitteita. Vuoden 2021 lopussa CLC:llä oli 89 organisaatiojäsentä ja 56 henkilöjäsentä. Organisaatiojäseniä ovat yhdistyksen perustajien lisäksi muun muassa Stora Enso, Huhtamäki, Ilmarinen, Varma, K-ryhmä, Spinnova, Wärtsilä, Espoon kaupunki, Aalto-yliopisto ja Luonnonvarakeskus. Henkilöjäseniä ovat muun muassa Antti Herlin, Jorma Ollila, Henrik Ehrnrooth, Marcus Wallenberg, Erkki Liikanen ja Petteri Taalas.
CLC:n jäsenet työllistävät maailmanlaajuisesti 530 000 ihmistä ja CLC:n yritysjäsenten markkina-arvo on lähes 70 prosenttia Helsingin pörssin markkina-arvosta.
CLC uskoo, että siirtymä kestävään kehitykseen perustuvaan maailmaan on mahdollista, taloudellisesti järkevää ja rahoitettavissa. CLC:n jäsenet pyrkivät olemaan ilmastonmuutoksen hillitsemisessä omien alojensa johtajien joukossa ja saamaan liiketoimintaratkaisujen kautta yhdessä aikaan merkittäviä myönteisiä ilmastovaikutuksia. CLC järjestää säännöllisiä teemaryhmäkokouksia jäsenilleen ja tekee ilmastotyöhön liittyviä politiikkaehdotuksia EU:lle Suomen hallitukselle ja muille sidosryhmille. CLC kannustaa päätöksentekijöitä nopeuttamaan yhteiskunnan vihreää transitiota ja elpymistä ennustettavien ja kunnianhimoisten politiikkojen sekä systeemisten markkinalähtöisten ratkaisujen avulla. Ennustettavuus ja systeemiset ratkaisut ovat merkittävien investointien edellytys.
"Elinkeinoelämämme on oltava etulinjassa muuttuvassa maailmassa. Ilmastonmuutos on synkkä uhkakuva ja sen torjuminen on meidän kaikkien velvollisuus. Se voi olla myös mahdollisuus. Suomalaisyrityksillä on kaikki edellytykset kansainväliseen edelläkävijyyteen, kunhan kotimarkkinat kannustavat", kommentoi Koneen hallituksen puheenjohtaja Antti Herlin yhdistyksen tarvetta.
Jouni Keronen oli CLC:n toiminnanjohtaja ja toimitusjohtaja 2014-2022. Uudeksi toimitusjohtajaksi valittiin Tuuli Kaskinen 1.4.2022 alkaen.  Vuosina 2014-2017 CLC toimi nimellä Climate Leadership Council.
Aiheesta muualla

CLC:n kotisivu
DJ Felli Fel

| James Andrew Corrine |
| --- | --- |

Henkilötiedot
Syntynyt: Rock Hill 
Ammatti:  DJ, tuottaja
Muusikko
Taiteilijanimi:  DJ Felli Fel
Aktiivisena:  1996-
Tyylilajit:  hip hop
Levy-yhtiöt:  So So Def, Island Urban
Aiheesta muualla
www.fellifel.com
  [ Muokkaa Wikidatassa ] [ ohje ]  
DJ Felli Fell eli James Andrew Corrine on yhdysvaltalainen hip-hop -artisti, levytuottaja ja Los Angelesilaisen radiokanava KPWR:n DJ. Hän on tehnyt yhteistyötä muun muassa Pitbullin, Akonin ja Jermaine Duprin kanssa. Suosituin DJ:n lauluista on boomerang. Felli Felillä on levytyssopimus Island Recordsin kanssa.
↑  Freebase Data Dumps, Google . Tieto on haettu Wikidatasta.
Lapuan helluntaiseurakunta

| Lapuan helluntaiseurakunta |
| --- | --- |

 Lapuan helluntaikirkko helmikuussa 2023.
Suuntautuminen:  Helluntaiherätys
Kirkkokunta:  Suomen Helluntaikirkko
Perustettu:  3. heinäkuuta 1935
Johtava pastori:  Veli-Matti Köykkä
Pääkirkko:  Asemakatu 16 62100 Lapua
Jäseniä:  300
TV:  UskoTV
Aiheesta muualla
Sivusto
Infobox OKNimi-testi OK: 
Lapuan helluntaiseurakunta on Lapualla sijaitseva, vuonna 1935 perustettu, helluntaiseurakunta. Seurakuntaan kuuluu noin 300 jäsentä ja seurakunnan tilat sijaitsevat Lapuan keskustassa. Seurakunta on itsenäinen mutta toimii yhteistyössä Fida Internationalin, Iso Kirjan, Aikamedian ja Avainmedian kanssa. Seurakunnan johtava pastori on Veli-Matti Köykkä.
Alkujaan seurakunta tuli tunnetuksi Betania-nimellä. Lapuan helluntaiseurakunta tuli 1970-luvun loppupuolella tunnetuksi Niilo Yli-Vainion johtamasta herätyksestä, joka keräsi suuria ihmismääriä ensin Lapualle ja pian muuallekin ympäri maata.
Lapuan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta.
Historia > Helluntaisanoman saapuminen Lapualle

Helluntailiike saapui Lapualle vuonna 1920 Martta Hellénin ja Sanni Hautakankaan julistustyön kautta. Vuonna 1930 kätilö Jenny Hardén kutsui saarnaaja Eino I. Mannisen paikkakunnalle. Hardénin työtoveri Anja Lahdensuo kääntyi kaksi vuotta myöhemmin. Lapualla saarnasivat alkuaikoina muun muassa Veikko Lähde ja vaasalainen Oskar Tillander. Lapuan Betania-seurakunta perustettiin 3. heinäkuuta 1935.
Historia > Toisen maailmansodan jälkeen

Sotien aikaan helluntailaisuus saavutti jalansijaa kirkonkylän lisäksi Haapakoskella ja Ylikylässä. Helluntaiseurakunnan omaa pyhäkoulua alettiin pitää 1940-luvun lopulla. Niilo Yli-Vainion toiminta alkoi Lapualla vuonna 1947. Vuonna 1950 seurakunta sai myös ensimmäisen oman saarnaajan. Seurakunnan lähetystyö aloitettiin vuonna 1958.
1940-luvulla perustettiin jo laulukuoro, joka sai myöhemmin 1960-luvulla seurakseen torvisoittokunnan ja kitarakuoron. Samoihin aikoihin seurakunta piti myös ompeluseuraa. Helluntaiseurakunta on pitänyt telttakokouksia asemanseudulla vuonna 1947 ja vuonna 1951 myös Tiistenjoella.
Helluntaiseurakunta osti hautausmaan yhdessä vapaakirkon kanssa vuonna 1952. Nuoret alkoivat pitää omia kokouksiaan viimeistään 1960-luvulla ja seuraavalla vuosikymmenellä perustettiin teetupa kadulla olevien nuorten tavoittamiseksi. Teetupaa pidettiin vaihtelevasti uuden rukoushuoneen kellarissa, Välipuiston kiinteisössä, Hotelli Lapuan tiloissa sekä linja-autossa.
Historia > 1970-luvun herätys

Vuonna 1977 alkoi herätysaalto, joka toi uuden kasvun ajan. Niilo Yli-Vainion johtamien herätyskokousten vaikutuksesta Lapuan helluntaiseurakunnan jäsenmäärä lähes kaksinkertaistui. Pyhäkouluissa kävi 1970-1980-luvuilla peräti 70 lasta. Lasten leiritoiminta alkoi vuonna 1971 Kauhavan Ojutjärvellä.
Toimitilat

Helluntaiherätyksen alkuvaiheessa Lapuan helluntailaisten kohtaamispaikaksi muodostui synnytyslaitos kätilö Jenny Hardénin johdosta. Suuremmat kokoukset järjestettiin seurojentalon yläsalissa. Seurakunnan ensimmäiseksi rukoushuoneeksi vuokrattiin kaksi huonetta Peltosen talosta, synnytyslaitoksen naapurista.
Tämän jälkeen seurakunta siirtyi Alasaaren pihatupaan ja sitten elokuvateatteri Uuteenkuuhun. Patruunatehdasta vastapäätä rakennetun satapaikkaisen rukoushuoneen vihkiäisiä vietettiin 17. joulukuuta 1950. Rukoushuoneeseen rakennettiin vuonna 1974 lisäosa keittiölle ja pikkusalille.
Toimitilat > Lapuan helluntaikirkko

Seurakunnan kasvaessa 1970-luvulla vanha rukoushuone kävi ahtaaksi ja epäkäytännölliseksi. Uusi talo päätettiin rakentaa vuonna 1981 ja Lapuan helluntaikirkko vihittiin käyttöön tammikuussa 1988. Lapuan helluntaikirkon pääsalissa on noin 350 paikkaa. Täysimittaisessa kellarikerroksessa on toiminut alusta asti Lähetyksen kirpputori.
Saarnaajat ja pastorit

Seuraavat henkilöt ovat toimineet Lapuan helluntaiseurakunnan saarnaajina ja pastoreina. 1960-luvun puoliväliin saakka seurakuntaa johtivat diakoniaveljet ja sittemmin vanhimmisto.
1950–1952: Niilo Yli-Vainio
1952–1955: Matti Rajamäki
1955–1956: Keijo Paunasalo
1961–1963: Veikko Vehmas
1964–1968: Viljo Joensuu
1970–1980: Matti Takala
1980–1981: Teuvo Kopra
1981–1994: Heikki Halkola
Jussi Kivirinta, ajoittain 1980- ja 1990-luvuilla
Samuel Autio, ajoittain 1980- ja 1990-luvuilla
1995–2005: Vilho Savolainen
2000–2001: Risto Kujala
2005–2009: Jyrki Isohella
2009–?: Tomi Kuosmanen
2012–2024 Veli-Matti Köykkä
Lapualla on asunut myös muutamia kiertäviä evankelistoja kuten Veikko Koivisto, Sanni Kotiranta, Sanni Hautakangas, Elias Koskinen ja Sulo Kujala.
Aiheesta muualla

Kuvia tai muita tiedostoja aiheesta Lapuan helluntaiseurakunta Wikimedia Commonsissa
Seurakunnan verkkosivusto
Crimson Rose

| Crimson Rose> Tiedot |
| --- | --- |
Toiminnassa:  2007– 
Tyylilaji:  glam rock
Kotipaikka:   Kajaani, Suomi
Laulukieli:  englanti
Jäsenet:  Kalou, kitara   Timmy Heady, laulu   Sanna G., laulu   Günther Hell, basso   Antony Olzon, rummut  
Aiheesta muualla
Crimson Rose
Infobox OKNimi-testi OK: 
Crimson Rose on vuonna 2007 perustettu suomalainen glam rock -yhtye.
Crimson Rose julkaisi ensimmäisen digitaalisen singlensä "One Night" 3. syyskuuta 2021. Ensimmäinen EP "Beyond Nothingness" julkaistiin fyysisenä ja digitaalisena äänitteenä 19. marraskuuta samana vuonna.
Jäsenet

Kalou – kitara (2007–)
Timmy Heady – laulu (2007–)
Sanna G. – laulu (2021–)
Günther Hell – basso (2007–)
Antony Olzon – rummut (2007–)
Entiset jäsenet

Niko – kitara (2007–2011)
Diskografia

EP:t
Beyond Nothingness (2021)
Singlet
One Night (2021)
Demot
Dead Sisters Walking (2014)
Aiheesta muualla

Crimson Rosen kotisivut
Crimson Rose Instagramissa
Climate Pledge Arena

| Climate Pledge Arena |
| --- | --- |


Rakennuksen tiedot
Sijainti:   Seattle, Washington
Koordinaatit:  47.622°N, 122.354°W
Rakennustyöt aloitettu:  12. toukokuuta 1960
Avattu:  21. huhtikuuta 1962
Remontoitu:  1964, 1994–1995, 2018–2021
Omistaja:  Seattlen kaupunki
Hoitaja:  Oak View Group
Kenttä:  Jää
Kustannukset:  7 miljoonaa $ (Vuoden 2019 dollareissa 60,4 miljoonaa)
Arkkitehti:  Paul A. Thiry FAIA Architect
Pääurakoitsijat:  Howard S. Wright Construction
Aiemmat nimet:  Washington State Pavilion (1962) Washington State Coliseum (1962–1964) Seattle Center Coliseum (1964–1995) KeyArena at Seattle Center (1995–2018)
Käyttäjät
 Seattle Redhawks (NCAA) (1963–1980, 2008–2018, 2021–) Seattle SuperSonics (NBA) (1967–1978, 1985–1994, 1995–2008) Seattle Totems (WHL, CHL) (1962–1974, 1974–1975) Seattle Thunderbirds (WHL) (1985–1994, 1995–2008) Seattle SeaDogs (CISL) (1995–1997) Washington Huskies (NCAA) (1999–2000) Seattle Storm (WNBA) (2000–2018, 2021–) Rat City Roller Derby (WFTDA) (2009–2018, 2021–) Seattle Kraken (NHL) (2021–) 
Katsojakapasiteetti
 Konsertit: 17 200 Koripallo: 18 100 Jääkiekko: 17 100 
Lisää rakennusartikkeleitaArkkitehtuurin teemasivulla
Climate Pledge Arena (aikaisemmin tunnettiin nimellä KeyArena) on jääkiekko- ja koripallostadion Seattlessa Yhdysvalloissa. Se sijaitsee Seattlen keskustasta pohjoiseen, Seattle Center -huvialueella. Stadionia remontoidaan 2018–2021 välisenä aikana Seattlen tulevaa Seattle Kraken-laajennusjoukkuetta varten, joka liittyy sarjaan kaudeksi 2021–2022.
Aiheesta muualla

Kuvia tai muita tiedostoja aiheesta Climate Pledge Arena Wikimedia Commonsissa
Dead By X-Mas

| ”Dead By X-Mas” Hanoi Rocks |
| --- | --- | --- |

Singlen tiedot
 Albumilta: Self Destruction Blues
 Julkaistu: marras–joulukuussa 1981
 Tyylilaji: rock, glam punk, glam rock, hard rock, punk
 Kesto: 06.17
 Levymerkki: Johanna
Hanoi Rocksin muut singlet
| ”Desperados” 1981 | ”Dead By X-Mas” 1981 | ”Love’s an Injection” 1982 |
Dead By X-Mas / Nothing New on joulukuussa 1981 julkaistu Hanoi Rocksin kolmas single ja neljäs julkaisu. Single julkaistiin ennen toista tammikuussa 1982 julkaistua Oriental Beat-albumia, mutta sen kappaleet löytyvät vasta singlekokoelmalta ja kolmannelta studioalbumilta Self Destruction Blues. Single on nauhoitettu ennen Oriental Beatia, joka nauhoitettiin Lontoossa marraskuussa 1981. Ilmeisesti single on siis äänitetty Decibel Studiossa Tukholmassa elo-syyskuussa.
B-puolen Nothing New ei ole niin tunnettu kuin A-puolen Dead By X-Mas, jota on pidetty kuin ennusteena yhtyeen toisen rumpalin Razzlen kuolemasta. Razzle kuoli Vince Neilin kyyditsemänä auto-onnettomuudessa ennen joulua 9. joulukuuta 1984. Razzlen kuoleman jälkeen lehdet kertoivat kuinka Syracusessa Yhdysvaltain itärannikolla Hanoi Rocksin yhdellä viimeisistä keikoista viimeinen soitettu kappale oli Razzlen rummuttama "Dead By X-Mas"[lähde? ]. Kappaleessa toistuukin kertosäkeessä lause "I'll be dead by X-mas now anyway " (suom. Olen kuollut jouluna joka tapauksessa).
Kummatkin kappaleet ovat Andy McCoyn säveltämiä ja sanoittamia. Single julkaistiin vain Suomessa Johannalta. Dead By X-Mas-kappaleessa Michael Monroe laulamisen lisäksi soittaa eräät kitaraosuudet ja piano-osuuden.
Kappaleet

Dead By X-Mas – 2.58
Nothing New – 3.19
Kesto: 6 min 17 s
Kokoonpano

Michael Monroe – laulu, sähkökitara, piano
Andy McCoy – sähkökitara (Laulu kappaleessa nothing new)
Nasty Suicide – sähkökitara
Sam Yaffa – bassokitara
Gyp Casino – rummut
Daniel Erlandsson

Daniel Erlandsson
Daniel John Erlandsson (s. 22. toukokuuta 1976 Malmö, Ruotsi) on ruotsalainen rumpali, joka soittaa melodista death metallia soittavassa Arch Enemy -yhtyeessä.
Aikaisemmin Daniel on soittanut muissakin yhtyeissä kuten In Flames (albumi Subterranean), Eucharist, Liers in Wait, Diabolique, Armageddon ja The End. Danielin isoveli Adrian Erlandsson soittaa At The Gatesissa ja on entinen Cradle of Filthin rumpali. Molemmat syntyivät ja varttuivat yhdessä Ruotsissa ja aloittivat rumpujen soiton aikaisessa iässä. Danielin kommentti Arch Enemyn kotisivuilta: "Meillä oli tapana jammailla vanhempiemme kellarissa, ensin Adrian, ja sitten vähän myöhemmin minä. Ilman häntä en varmaan edes soittaisi nykyään."[lähde? ]
Daniel on maininnut esikuvikseen mm. Bill Cobhamin, Mikael Lahden, Clive Burrin, Vinny Appicen, Dave Lombardon ja Scott Travisin.[lähde? ]
Dispilión puutaulu

Dispilio puutaulussa olevat merkit.
Dispilión puutaulu on neoliittiselta kaudelta peräisin oleva puutaulu, joka on ajoitettu radiohiiliajoituksella noin vuoteen 5260 ± 40 eaa. Se löydettiin Dispilión saman aikakauden asutuksen arkeologisissa kaivauksissa pohjoisessa Kreikassa heinäkuussa 1993.
Puutaulun koko on noin 23 x 19,2 x 2 senttimetriä. Se on setripuuta ja siinä on jälkiä polttamisesta. Taulu on säilynyt anaerobisten olosuhteiden ansiosta, sillä se oli uponneena mutaan ja veteen. Tauluun on kaiverrettu merkkejä, jotka muistuttavat kirjoitusta. Merkkejä on kymmenessä pystyrivissä, ja ne muistuttavat ulkoasultaan jossain määrin Vinčan kulttuurin tauluissa esiintyvää kirjoitusta sekä lineaari-A-kirjoitusta.
Löydöstä ilmoitettiin helmikuussa 2004. Taulusta ja kirjoituksesta ei ole vielä julkaistu vertaisarvioitua tutkimusta, mutta löydön on arvioitu voivan muuttaa käsitystä kirjoitustaidon synnystä ja kehityksestä. Itse tekstiä ei todennäköisesti saada koskaan selvitettyä.
Dispersio (kemia)

Dispersio tarkoittaa seosta, jossa aineet ovat sekoittuneet tasaisesti toisiinsa. Dispersio on laajempi käsite kuin emulsio. Dispersio on kahden toisiinsa liukenemattoman aineen seos, jossa yhtä ainetta on pieniksi osasiksi jakaantuneena toisessa aineessa, dispersioväliaineessa. Emulsio on kahden toisiinsa liukenemattoman nesteen dispersio, jossa yhtä nestettä on mikroskooppisen pieniksi pisaroiksi jakautuneena, emulgoituneena, toisessa nesteessä.
Dispersion aikaansaamiseksi voidaan käyttää dispergointiaineita, joilla vähennetään nesteen pintajännitystä.
Lateksimaalit ovat dispersiopolymeerivalmisteita.
Daniel Berg Hestad

Daniel Berg Hestad
Daniel Berg Hestad (s. 30. heinäkuuta 1975) on norjalainen jalkapalloilija, joka edustaa kasvattajaseuraansa Molde FK:ta. Hestadin pelipaikka on keskikentän keskellä.
Hän aloitti ammattilaisuransa Moldessa vuonna 1993, ja hän on nyt pelannut joukkueessa yli 250 ottelua. Vuodet 2003-2005 hän edusti Eredivisien SC Heerenveeniä. Norjan maajoukkueessa Hestad on pelannut 8 ottelua.
Myös hänen isänsä Stein Olav Hestad oli tunnettu jalkapalloilija.
Crimson (Edge of Sanityn albumi)

| Crimson Edge of Sanity |
| --- | --- | --- |

Studioalbumin tiedot
 Äänitetty : 1995-1996
 Julkaistu: huhtikuu 1996
 Tuottaja(t): Dan Swanö
 Tyylilaji: progressiivinen metalli melodinen death metal
 Kesto: 40.00
 Levy-yhtiö: Black Mark Productions
Edge of Sanityn muut julkaisut
| Purgatory Afterglow 1994 | Crimson 1996 | Infernal 1997 |
Crimson on viides studioalbumi ruotsalaiselta death metal -yhtye Edge of Sanitylta. Se on yhtyeen ensimmäinen konseptialbumi, joka sisältää yhden yhtäjaksoisen kappaleen Crimson. Levyllä vierailee laulu- ja kitaraosuuksissa Mikael Åkerfeldt ruotsalaisesta Opeth -yhtyeestä. Japanissa julkaistussa versiossa on lisäksi bonuskappale Murder. Divided.. Albumin julkaisi vuonna 1996 Black Mark -levy-yhtiö.
Tarina

Tasan 40-minuuttinen kappale on eroteltu kymmeneen osioon, eikä siinä tarinamuotoisen kerronnan takia ole kertosäkeitä. Kappaleessa kerrotaan tarinaa kaukaisesta tulevaisuudesta, jossa ihmiskunta on tuhoutumaisillaan, kun ihmiset ovat menettäneet kyvyn lisääntyä.
Kappaleet

Crimson – 40.00
Murder. Divided. – 3.16 (japaniversion bonusraita)
Kokoonpano

Dan Swanö − laulu, rytmikitara, akustinen kitara, koskettimet
Andreas Axelsson − kitara
Benny Larsson − rummut
Anders Lindberg − basso
Sami Nerberg − kitara
Kokoonpano > Vierailevat muusikot

Anders Måreby − sello
Mikael Åkerfeldt − soolokitara, laulu
Dead By Gun

Dead By Gun on alkujaan paraislainen punkrock-yhtye. Nelijäsenisen, vuonna 2001 perustetun yhtyeen ensimmäinen pitkäsoittoalbumi Big Waves julkaistiin alkuvuodesta 2007. Yhtyeen toinen albumi, Pulse, tuli kauppoihin 24. syyskuuta 2008.
Diskografia > Studioalbumit

Big Waves (2007,  Epic Records)
Pulse (2008,  Hype Records)
Diskografia > Singlet

”Abandoned Brothers” (2007, Sony BMG)
Aiheesta muualla

Dead By Gun Myspacessa (englanniksi)
Discogs
DJ Edward

DJ Edward ja vuoden 1979 Punkarock-festivaalin mainos.
DJ Edward (oik. Markku Vesala, 9. joulukuuta 1955 Hamina – 7. toukokuuta 2019 Lappeenranta) oli suomalainen DJ eli tiskijukka. Alan suomalainen uranuurtaja aloitti uransa vuonna 1971 ja kiersi 1970-luvulla muun muassa Sleepy Sleepersin ja Hurriganesin kanssa. Tiskijukkien Suomen mestaruuden Vesala voitti kymmenen kertaa peräkkäin, joista ensimmäinen oli vuonna 1977. Hänellä oli oma ohjelmatoimisto (Ohjelmatoimisto M Vesala Showservice) Lappeenrannassa. Vesala oli sairaus- ja työkyvyttömyyseläkkeellä vakavan diabeteksen johdosta.[lähde? ]. Hän kuoli sairauteensa Lappeenrannassa 7. toukokuuta 2019 63-vuotiaana.
Aiheesta muualla

Kotisivut (Arkistoitu – Internet Archive)
Ylen Elävä arkisto: Ammattikahjo DJ Edward
Markku Vesalan muistokirjoitus Helsingin Sanomissa
Cliffs of Moher

Cliffs of Moherin sijainti
Cliffs of Moherin
Cliffs of Moherin (iiriksi Aillte an Mhothair) rantakalliot sijaitsevat Liscannorin kunnassa Lounais-Burrenissa Doolinin lähettyvillä, Claren kreivikunnassa Irlannissa.
Jyrkänteet ovat Hag's Headin kohdalla 120 metriä korkeita ja O'Brienin tornin pohjoispuolella jopa 214 metriä korkeita. Jyrkänteiltä aukeaa yksi Irlannin vaikuttavimmista näkymistä, ja sateettomana päivänä sieltä saattaa nähdä aina Aransaarille saakka kuten myös Connemaran laaksot ja kukkulat.
O'Brienin torni
O'Brienin torni on pyöreä kivitorni suurin piirtein kallioiden keskiosassa. Tornin rakennutti vuonna 1835 Sir Cornellius O'Brien, joka oli Irlannin kuninkaan Brian Borun jälkeläinen. Torni toimi jo tuolloin näköalatornina sadoille turisteille. Moherin torni, joka sijaitsee Hag's Headilla on neliönmuotoinen kiviraunio. Sen oletetaan olevan vartiotorni Napoleonin ajoilta.
Luonto

Jyrkänteet muodostuvat pääasiassa namurialaisesta savi- ja hiekkakivestä; vanhimmat kivet on löydetty jyrkänteiden alta. Kalliolla voi nähdä 300 miljoonaa vuotta vanhoja joenuomia.
Jyrkänteillä elää useita eläinlajeja – valtaosa niistä lintuja, joita on arviolta noin 29 eri lajia ja yhteensä 30 000 yksilöä. Kenties mielenkiintoisin lintulajeista on lunni, joita elää suurissa yhdyskunnissa jyrkänteiden eristäytyneissä osissa ja läheisellä Goat Islandilla. Alueella esiintyy myös haukkoja, lokkeja, karimetsoja, korppeja sekä alppivariksia.
Turismi

Cliffs of Moher on yksi Irlannin suosituimmista turistikohteista. Kalliot mielletään usein Irlannin tärkeimmäksi ja hienoimmaksi turistinähtävyydeksi: siellä vieraili vuonna 2006 noin miljoona turistia.
Claren kreivikunnan neuvosto on kehittänyt kohdetta, jotta vierailijat voisivat kokea nähtävyyden ilman, että itse kohteelle aiheutuisi kohtuutonta vahinkoa. Linjauksen mukaisesti Cliffs of Moherin vierailijakeskus on rakennettu mahdollisimman huomaamattomasti mäen sisälle. Keskus on myös ympäristöystävällinen: se käyttää uusiutuvaa energiaa kuten maalämpöä ja -viilennystä sekä aurinkopaneeleita. Vierailijakeskus avattiin virallisesti helmikuussa 2007 seitsemäntoista vuoden tarmokkaan rakentamisen sekä 32 miljoonan euron jälkeen.
IMAX-tyyppinen mediashow esittelee aluetta vierailijoille lintuperspektiivistä sekä vedenalaisia luolastoja jyrkänteiden juuressa. Cliffs of Moherin viralliset internetsivustot takaavat vierailijoille hämmästyttäviä kuvia sekä informaatiota kierroksista ja koulumatkoista.
Cliffs of Moher elokuvissa

Cliffs of Moher on esiintynyt elokuvissa muutamia kertoja. Tunnetuimpana varmastikin Harry Potter ja puoliverinen prinssi (2009) sekä Karkausvuosi (Leap Year) (2010).
Lisäksi Cliffs of Moher kuvattiin Cliffs of Insanitynä vuoden 1987 elokuvassa Prinsessan ryöstö (The Princess Bride). Samoin Cliffs of Moher näkyy David Leanin elokuvassa Ryan's Daughter (1970).[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Maisemakuvia Burrenista (Arkistoitu – Internet Archive)
The Cliffs of Moher ja O'Brienin torni (Arkistoitu – Internet Archive)
Cliffs of Moher Summitpost.org
O'Brienin torni pohjoisosassa
Dahuk

| Dahuk (دهوك, Dahūk) Dihok |
| --- | --- |
 Dahukin kaupunkia, taustalla Dahukin pato.
 Dahuk
 Koordinaatit: 36.866°N, 42.988°E 
Valtio:  Irak
Autonominen alue:  Irakin Kurdistan
Maakunta:  Dahuk (Dihok)
Korkeus:  430–450 m
Väkiluku (2013)  (arvio, Dahukin piirikunnan väkiluvuksi):  310 000
Infobox OKVirheellinen NIMI-arvo: 
Dahuk (arab.  دهوك‎, Dahūk, joskus muodossa Dohuk tai Dhok; kurdiksi Dihok‎) on Irakin Kurdistanissa sijaitsevan Dahukin maakunnan pääkaupunki. Dahuk sijaitsee lähellä Tigrisjoen alkua, linnuntietä noin 415 kilometriä Irakin pääkaupunki Bagdadista pohjoisluoteeseen ja 60 kilometriä Mosulista pohjoiseen. Turkin rajalle on linnuntietä noin 50 kilometriä.
Kaupungin ympäristössä on hedelmätarhoja ja laidunmaita, mutta seutu ei sovellu viljanviljelyyn. Dahukissa on hedelmäsäilykkeiden ja tekstiilien valmistusta. Kaupunki oli suosittu matkaislukohde ennen Irakin sotaa (2003-). Turismi on vilkastumassa uudelleen; kaupunki on säilynyt rauhallisena vuodesta 2003 lähtien.
Vuoden 2001 väestöarvio 40 100. YK:n Irakin analysointiyksikön vuoden 2013 väestöarvion mukaan koko Dahukin piirikunnassa oli yhteensä noin 310 000 asukasta (27 % koko maakunnan 1,134 miljoonan ihmisen väestöstä). Yksityishenkilön ylläpitämä citypopulation.de -sivusto arvioi aiemmin Irakin tilastokeskuksen projektion pohjalta kaupungin väkiluvuksi 200 000 asukasta (2011).
Dahukin maakuntaan ja kaupunkiin on muuttanut esimerkiksi vuonna 2014 runsaasti Isisin väkivaltaisuuksia ja taisteluja paenneita evakkoja eteläisemmistä naapurimaakunnista. Dahukin yliopiston sivusto ja Dahukin terveyshuollon sivusto (aiheesta muualla) kuvaavatkin sekä Dahukin maakunnan pinta-alan ja Dahukin kaupungin väkiluvun huomattavasti suuremmaksi kuin YK:n vuoden 2013 yhteenveto (joka ei ollut myöskään huomioinut naapurimaakunnan kanssa kiistanalaisia, Kurdistanian tosiasiallisesti hallitsemia osia).
Aiheesta muualla

Kuvia tai muita tiedostoja aiheesta Dahuk Wikimedia Commonsissa
Duhok City. Duhok, The Most Peaceful Place All Over Iraq (9.4.2013) (Arkistoitu – Internet Archive) (englanniksi) (uod.edu.krd)
University of Dahuk (Arkistoitu – Internet Archive) (englanniksi) (uod.edu.krd)
Directorate of Health in Duhok (Arkistoitu – Internet Archive) (englanniksi) (duhokhealth.org)
Duhok tv (kurdiksi) (duhoktv.net)